Document ID: 32014D0690

KOMISSION TÄYTÄNTÖÖNPANOPÄÄTÖS,
annettu 30 päivänä syyskuuta 2014,
väliaikaisista hätätoimenpiteistä Dryocosmus kuriphilus Yasumatsu -organismin yhteisöön kulkeutumisen ja siellä leviämisen ehkäisemiseksi tehdyn päätöksen 2006/464/EY kumoamisesta
(tiedoksiannettu numerolla C(2014) 6566)
(2014/690/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
sekä katsoo seuraavaa:
(1)
Komission päätöksessä 2006/464/EY (2) esitetyillä toimenpiteillä ei estetty Dryocosmus kuriphilus Yasumatsu -organismin (äkämäpistiäinen) leviämistä, kuten ilmenee jäsenvaltioissa kyseisen päätöksen mukaisesti vuosittain tehdyistä tutkimuksista. Nämä tutkimukset osoittavat lisäksi, että Dryocosmus kuriphilus Yasumatsu -organismi on levinnyt laajalti suureen osaan sen mahdollista asettumisaluetta unionin alueella. Lisäksi päätöksessä 2006/464/EY esitetyt organismille alttiiden kasvien siirtämistä koskevat edellytykset eivät ole toteutettavissa ja asianmukaiset kyseisellä suurella osalla unionin alueesta.
(2)
Sen vuoksi päätös 2006/464/EY olisi kumottava.
(3)
Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Kumotaan päätös 2006/464/EY.
2 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä syyskuuta 2014.

Labels: 20
3
6